Castel (Guernsey)

Castel (guernésiais: Lé Casté; normannisk/fransk: Sainte-Marie-du-Câtel) er det største i areal av ti parishes (distrikter, «prestegjeld») på kanaløya Guernsey. Det ligger sentralt og nordvest på øya.

 Etymologi 
Den normanniske formen for franske Sainte-Marie-du-Château er Sainte-Marie-du-Câtel. Siste endelse, normanniske Catel, som i dagens distrikt er blitt til Castel, har betydningen festning fra pronomen cate. Det er også andre stedsnavn, som herskapshuset Manoir du Catel i Seine-Maritime i Normandie, og Le Câtel Fort på Jersey. I sistnevnte har det kommet en ekstra endelse i engelske «Fort» som også betyr festning.«Le Câtel Fort»  , National Trust for Jersey. Første stavelse, Sainte-Marie, henviser til jomfru Maria som helgen.

 Historie 
Sognekirken St Marie de Castel er kjent for å ha bevart en freskomaleri fra middelalderen som ikke ble ødelagt under reformasjonen. Årsaken til sognets navn er antatt å ha sin årsak at tidligere var det festning på stedet, «le Chateau du Grand Geffroy», bygget på 1000-tallet som forsvar mot pirater og andre angripere.«Castel Church», BBC 24. september 2014

Den eldste delen av kirken er den vestlige halvdel av den nordlige midtgangen som er datert til siste halvdel av 1000-tallet, eller fra begynnelsen av 1100-tallet. Det eldste historiske henvisningen er fra et pavelig dokument datert 1155.

I kirkens kirkegård er det også bevart en førkristen og forhistorisk stående stein, en menhir, med utskjæringer av noe som minner om bryster. Det er spekulert om den representerer et kvinnelig fruktbarhetssymbol fra neolittisk tid (bondesteinalderen).«St Marie du Castel», Theislandwiki Det har likheter med La Gran'mere du Chimquiere (guernésiais for «Kirkegårdens bestemor») i sognet Saint Martins.«La Gran'mere du Chimquiere», Theislandwiki Steinen ble oppdaget under gulvet på kirken på 1800-tallet. Ved foten av denne står steinsetet som representerte middelalderens plass for det føydale lenet.

 Samfunnet 
Stedets barneskole er Castel School. Det er også et hotell i området, La Grande Mare.

Samfunnet er årlig vert for North Show og blomsterfestivalen Battle of Flowers. Det finnes også en golfklubb, La Grande Mar Golf Club, som har 18 hull.

Den største offentlige parken på Guernsey ligger Castel: Saumarez Park. Den har lekeområder for barn og tenåringer, hageanlegg med en rosehage, en japansk fiskehytte, dammer, og kafeer.«Saumarez Park» , Visitguernsey Det er også et folkemuseum innenfor området, National Trust Folk Museum, med restaurerte gamle bygninger.«NTG Folk & Costume Museum, Saumarez Park», National Trust

Fort Hommet Gun Casement er en restaurert bunker og kanonstilling fra Nazi-Tysklands okkupasjon som var i virksomhet i årene 1943-1945. Det er åpent for besøkende mot en avgift«Fort Hommet Gun Casemate» , Visitguernsey

Guernsey Telephone Museum er et lokalt museum med utstillinger som forteller om telefonteknologien på Guernsey siden 1898. Museet har vært og er i økonomiske vanskeligheter og det synes uvisst om det vil bli bevart.«Former Guernsey telephone museum up for sale», BBC 3. september 2014

Det er flere strender i sognet, inkludert Cobo Bay, Grandes Rocques og Vazon Bay. Sistnevnte er populær for surfing.

Det gamle tilnavnet på folket i Castel på guernésiais var ânes pur sàng som betyr noe slikt som «renrasete esler».

 Referanser 

 Eksterne lenker 


Kategori:Guernseys parishes